Document ID: 32013R0678

PADOMES REGULA (ES) Nr. 678/2013
(2013. gada 9. jūlijs),
ar ko Regulu (EK) Nr. 974/98 groza attiecībā uz euro ieviešanu Latvijā
EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 140. panta 3. punktu,
ņemot vērā Eiropas Komisijas priekšlikumu,
ņemot vērā Eiropas Centrālās bankas atzinumu,
tā kā:
(1)
Padomes Regula (EK) Nr. 974/98 (1998. gada 3. maijs) par euro ieviešanu (1) paredz to dalībvalstu valūtu aizstāšanu ar euro, kuras bija izpildījušas euro pieņemšanai vajadzīgos nosacījumus, kad Kopiena sāka Ekonomiskās un monetārās savienības trešo posmu.
(2)
Saskaņā ar 2003. gada Pievienošanās akta 4. pantu Latvija ir dalībvalsts ar izņēmuma statusu, kā noteikts Līguma par Eiropas Savienības darbību 139. panta 1. punktā.
(3)
Saskaņā ar Padomes Lēmumu 2013/387/ES (2013. gada 9. jūlijs) par euro ieviešanu Latvijā 2014. gada 1. janvārī (2) Latvija ir izpildījusi euro ieviešanai nepieciešamos nosacījumus, un no 2014. gada 1. janvāra tās izņēmuma statuss ir jāatceļ.
(4)
Lai Latvijā ieviestu euro, uz Latviju ir jāattiecina spēkā esošie euro ieviešanas noteikumi, kas noteikti Regulā (EK) Nr. 974/98.
(5)
Latvijas Nacionālajā euro ieviešanas plānā ir paredzēts, ka euro banknotēm un monētām būtu jākļūst par minētās dalībvalsts likumīgo maksāšanas līdzekli dienā, kad euro ievieš kā tās naudas vienību. Tādējādi euro ieviešanas dienai un skaidras naudas nomaiņas dienai vajadzētu būt 2014. gada 1. janvārim. “Pakāpeniskas izņemšanas no apgrozības” laikposms nebūtu jāpiemēro.
(6)
Tādēļ būtu attiecīgi jāgroza Regulas (EK) Nr. 974/98 pielikums,
IR PIEŅĒMUSI ŠO REGULU.
1. pants
Regulas (EK) Nr. 974/98 pielikumu groza, ietverot turpmāk norādīto aili starp ierakstiem attiecībā uz Kipru un Luksemburgu.
“Latvija
2014. gada 1. janvāris
2014. gada 1. janvāris
n/p”
2. pants
Šī regula stājas spēkā 2014. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 2013. gada 9. jūlijā

Labels: 2
18